Սուրբ Հովհաննես Մկրտիչ եկեղեցի (Աբովյան)

Աբովյանի Սուրբ Հովհաննես Մկրտիչ եկեղեցի, Հայ Առաքելական Եկեղեցու տաճար Հայաստանի Կոտայքի մարզի Աբովյան քաղաքում։

 Պատմություն 
Սուրբ Հովհաննես Մկրտիչ եկեղեցու շինարարությունը սկսվել է 2006 թվականի օգոստոսին՝ գործարար և «Բարգավաճ Հայաստան» կուսակցության առաջնորդ Գագիկ Ծառուկյանի ֆինանսավորմամբ։ Շինարարությունը տևել է յոթ տարի, և եկեղեցին օծվել է 2013 թվականի մայիսին։ Սուրբ Հովհաննես Մկրտչի մասունքների մասերը հատուկ այդ առիթով բերվել են Մայր Աթոռ Սուրբ Էջմիածնի թանգարանից։ Արարողությանը մասնակցել են Ամենայն հայոց կաթողիկոս Գարեգին Բ-ն, Հայաստանի երրորդ (այն ժամանակվա գործող) նախագահ Սերժ Սարգսյանն, Հայաստանի երկրորդ նախագահ Ռոբերտ Քոչարյանը, Հայաստանի վարչապետ Տիգրան Սարգսյանն ու Հայաստանում պաշտոնական այցով գտնվող Բելառուսի նախագահ Ալեքսանդր Լուկաշենկոն։

 Ճարտարապետություն 
Սուրբ Հովհաննես Մկրտիչ եկեղեցու ճարտարապետական նախագծի հեղինակը Արտակ Ղուլյանն է, իսկ որմնանկարները ստեղծել են հայր և որդի Աբրահամ և Հայկ Ազարյանները։ 

Պատերը երեսպատված են բաց նարնջագույն տուֆով և զարդարված հարթաքանդակներով։ Եկեղեցու քանդակազարդման աշխատանքներին մասնակցել է շուրջ 40 քանդակագործ և զարդագործ-վարպետներ:

Տաճարի նախագծումն ու կառուցումը կատարվել են միջնադարյան հայկական ճարտարապետության ավանդույթներին համապատասխան։

 Պատկերասրահ 

 Ծանոթագրություններ 

Կատեգորիա:21-րդ դարի հայկական վանքեր և եկեղեցիներ
Կատեգորիա:Աբովյանի շենքեր և կառույցներ
Կատեգորիա:Եկեղեցիներ այբբենական կարգով
Կատեգորիա:Կոտայքի թեմի վանքեր և եկեղեցիներ